Source: http://www.legex.ro/Hotararea-347-2011-111701.aspx
Timestamp: 2019-03-24 01:11:16+00:00
Document Index: 203327

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6']

Hotărârea 347/2011 | Legislatie gratuita
Hotărârea Nr.347 din 06.04.2011
pentru aprobarea participării României la Expoziţia Internaţională 2012 Yeosu, Republica Coreea
ACT PUBLICAT ÎN MONITORUL OFICIAL NR. 259 din 12 aprilie 2011
În temeiul art. 108 din Constituţia României, republicată,Guvernul României adoptă prezenta hotărâre. Articolul 1
(1) Se aprobă participarea României, cu un pavilion naţional, la expoziţia internaţională „Oceanul şi Zona Costieră - Diversitatea Resurselor şi Acţiuni Sustenabile“ Yeosu, Republica Coreea, ce se va desfăşura în perioada 12 mai-12 august 2012, denumită în continuare expoziţia internaţională.
(2) Pavilionul naţional, pus la dispoziţie de organizatorii expoziţiei internaţionale sub formă brută, este o construcţie cu caracter provizoriu care nu intră în categoria mijloacelor fixe şi care se redă organizatorilor după închiderea expoziţiei internaţionale, în forma în care a fost atribuit. Articolul 2
(1) Ministerul Afacerilor Externe, denumit în continuare MAE, coordonează procesul de pregătire şi de participare a României la expoziţia internaţională.
(2) Reprezentarea Guvernului României în ceea ce priveşte organizarea şi participarea României la expoziţia internaţională se asigură de comisarul Secţiunii Române, numit prin decizie a primului-ministru. Articolul 3
(1) În vederea stabilirii conceptului de participare a României la expoziţia internaţională se constituie o comisie de organizare.
(2) Comisia de organizare este condusă de comisarul Secţiunii Române şi are în componenţă reprezentanţi, la nivel de secretar sau de subsecretar de stat, din cadrul următoarelor ministere:a)Ministerul Dezvoltării Regionale şi Turismului; b)Ministerul Culturii şi Patrimoniului Naţional; c)Ministerul Mediului şi Pădurilor; d)Ministerul Economiei, Comerţului şi Mediului de Afaceri.
(5) Comisia de organizare va putea constitui colective tehnice de lucru, formate din reprezentanţi ai autorităţilor prevăzute la alin. (2), ai altor autorităţi şi instituţii publice, precum şi ai persoanelor juridice de drept privat. Articolul 4
(1) În vederea realizării demersurilor şi luării măsurilor necesare pentru pregătirea şi participarea României la expoziţia internaţională, precum şi pentru coordonarea demersurilor întreprinse în contextul participării României la alte expoziţii mondiale, Unitatea proiecte expoziţii mondiale, denumită în continuare UPEM, funcţionează în cadrul MAE, în subordinea comisarului Secţiunii Române.
(2) UPEM are următoarele atribuţii principale:a)implementează conceptul şi programul de participare a României la expoziţia internaţională şi asigură ilustrarea tematicii propuse de organizatorii expoziţiei internaţionale; b)colaborează cu organizatorii expoziţiei internaţionale pentru pregătirea şi realizarea activităţilor cuprinse în programul acestora şi asigură în numele statului român toate procedurile necesare pentru pregătirea şi participarea României la expoziţia internaţională; c)participă la elaborarea documentaţiei pentru procedurile de achiziţie publică organizate în condiţiile legii, pentru proiectarea, realizarea şi organizarea pavilionului şi a celorlalte modalităţi şi forme prin care România va fi reprezentată la expoziţia internaţională; d)asigură managementul organizatoric şi monitorizarea realizării proiectului de participare a României la expoziţia internaţională, pe parcursul etapelor de pregătire, desfăşurare a participării, închidere a expoziţiei internaţionale, inclusiv pe perioada de dezafectare a pavilionului şi de predare a locaţiei; e)elaborează propunerile privind bugetul necesar pentru desfăşurarea propriei activităţi, precum şi pentru asigurarea participării României la expoziţia internaţională; f)coordonează activităţile de editare, tipărire, difuzare a materialelor promoţionale, precum şi realizarea evenimentelor speciale de promovare a participării României la expoziţia internaţională; g)asigură îndeplinirea altor atribuţii şi sarcini stabilite de ministrul afacerilor externe pentru participarea în bune condiţii la expoziţia internaţională; h)prezintă periodic ministrului afacerilor externe rapoarte privind stadiul pregătirii şi desfăşurării participării României la expoziţia internaţională, precum şi modul de gestionare a fondurilor aferente. Articolul 5
(1) Se autorizează MAE să obţină venituri din închirierea unor spaţii cu destinaţia de desfăşurare de activităţi comerciale, de natura alimentaţiei publice cu specific naţional şi a vânzării de suveniruri româneşti reprezentative, în cadrul pavilionului României.
(2) Suprafaţa alocată pentru activităţi comerciale nu poate depăşi 20% din suprafaţa construită totală a pavilionului.
(3) Închirierea spaţiilor prevăzute la alin. (1) se face prin licitaţie publică. Licitaţia publică se organizează pe bază de norme interne aprobate prin ordin al ministrului afacerilor externe, care vor conţine cel puţin: modalitatea de publicitate a intenţiei MAE de selectare a unor operatori economici pentru desfăşurarea de activităţi comerciale, termenii de referinţă pentru selectare, modelul contractului, numărul minim de operatori economici care trebuie să depună oferta, calendarul procedurii.
(4) Chiria încasată se virează integral la bugetul de stat. Articolul 6
(1) Cheltuielile aferente pregătirii şi participării României la expoziţia internaţională se suportă de la bugetul de stat, prin bugetul MAE, capitolul 51.01 „Autorităţi publice şi acţiuni externe“.
(2) Structura detaliată a bugetului aferent pregătirii şi participării României la expoziţia internaţională se aprobă prin ordin al ministrului afacerilor externe.
(3) Elaborarea conceptului de participare la expoziţia internaţională se realizează prin dezbatere publică sau organizare de concurs de soluţii, cu consultarea asociaţiilor patronale şi profesionale, a institutelor de arhitectură, institutelor de cercetare-dezvoltare, a principalelor instituţii culturale.
(4) Comisia de organizare decide asupra modalităţilor prin care se elaborează conceptul de participare şi asupra organismelor consultate.
(5) În bugetul prevăzut la alin. (1) sunt incluse şi cheltuielile cu diurnele legale, cazarea şi transportul ziariştilor, ale membrilor colectivelor artistice, sportive, ştiinţifice şi altele asemenea care vor participa la evenimentele organizate de România pe toată durata expoziţiei internaţionale.
(6) Cheltuielile prevăzute la alin. (5) se suportă de la titlul „Bunuri şi servicii“, capitolul 51.01 „Autorităţi publice şi acţiuni externe“.
(7) În completarea alocaţiilor bugetare prevăzute la alin. (1) se pot atrage fonduri provenite din donaţii şi sponsorizări ale persoanelor fizice şi ale persoanelor juridice, din ţară şi din străinătate, precum şi alte surse atrase în condiţiile legii. De asemenea se pot primi sponsorizări şi donaţii în obiecte de artă, bunuri, servicii sau altele asemenea, în condiţiile legii.
(8) Organizarea acţiunilor de reprezentare şi protocol în Republica Coreea pe durata desfăşurării expoziţiei internaţionale se realizează în conformitate cu legislaţia în vigoare privind modul şi condiţiile în care misiunile diplomatice, oficiile consulare şi celelalte reprezentanţe ale României în străinătate pot să organizeze acţiuni de protocol şi de reprezentare şi se efectuează cu aprobarea comisarului Secţiunii Române la expoziţia internaţională.
(9) Se autorizează MAE să închirieze sau să primească în folosinţă, în ţară şi în Republica Coreea, autovehicule şi echipamente necesare pe durata pregătirii şi participării la expoziţia internaţională, precum şi să efectueze cheltuieli legate de asigurarea, utilizarea, întreţinerea şi repararea acestora, din bugetul prevăzut la alin. (1), în condiţiile legii.
(10) În urma închiderii expoziţiei internaţionale, bunurile de natura mijloacelor fixe şi a obiectelor de inventar aparţinând pavilionului României, inclusiv structurile de amenajare, se scot din funcţiune, se casează, se transferă la misiunile diplomatice, oficiile consulare şi celelalte reprezentanţe ale României în străinătate, se donează, se repatriază sau se valorifică în Republica Coreea, după caz, cu respectarea legislaţiei în vigoare.
(11) Lista bunurilor prevăzute la alin. (10) şi destinaţia acestora se aprobă prin ordin al ministrului afacerilor externe.
(12) Scăderea din contabilitate a contravalorii eventualelor pagube care pot apărea în timpul participării la expoziţia internaţională şi care nu se datorează culpei vreunei persoane se face, în condiţiile legii, pe baza aprobării ministrului afacerilor externe, în calitatea sa de ordonator principal de credite.
(13) Comisarul Secţiunii Române răspunde de utilizarea fondurilor aferente organizării şi participării României la expoziţia internaţională, potrivit prevederilor legale.PRIM-MINISTRU EMIL BOC Contrasemnează: p. Ministrul afacerilor externe, Anton Niculescu, secretar de stat Ministrul dezvoltării regionale şi turismului, Elena Gabriela Udrea Ministrul culturii şi patrimoniului naţional, Kelemen Hunor Ministrul mediului şi pădurilor, László Borbély Ministrul economiei, comerţului şi mediului de afaceri, Ion Ariton Ministrul finanţelor publice, Gheorghe Ialomiţianu
COMENTARII la Hotărârea 347/2011
Momentan nu exista niciun comentariu la Hotărârea 347 din 2011
Alte acte pe aceeaşi temă cu Hotărârea 347/2011